Weermag toon staal op Kaapse strande | Netwerk24
Weermag toon staal op Kaapse strande
21 Februarie 2019 10:16
Die Suid-Afrikaanse Nasionale Weermag (SANW) vier al die afgelope paar dae Nasionale Weermagdag in die Kaap, waar die weermag se kanonne, duikbote en tenks ’n draai in en om die stad maak.
Die vierings word gehou “om die dapper seuns en dogters van ons land te vereer wat hul lewe verloor het toe die SS Mendi in 1917 gesink het”, sê brig.genl. Mafi Mgobozi, woordvoerder van die SANW, in ’n verklaring.
Twee olifant tenks, twee kanonne, 'n vragmotor en 'n Bateleur-vuurpyllanseerder. Foto: Jaco Marais
“Die weermag sal ook sy militêre mag en splinternuwe tegnologie om territoriale integriteit en die grense van die republiek te verdedig ten toon stel,” sê Mgobozi.
Tenks en soldate was Maandag laatmiddag op Sunrise Beach in Muizenberg om skote af te vuur wat die naghemel verhelder het.
Die vieringe word Donderdag afgesluit met ’n parade op Sunset Beach in Bloubergstrand.
Helder-oranje ‘chaff flares’ wat uit ‘n helikopter geskiet is. Dit is ’n verdedigingsmeganisme om grond-tot-lug-missiele te verwar. ’n Ratel pantservoertuig staan op die strand. Foto: Jaco Marais
’n Nagskietdemonstrasie van die SANW as deel van die Weermagdag-feesvieringe. Foto: Jaco Marais
Soldate by ‘n Ratel van 8 SAI (8 Suid-Afrikaanse Infanteriebataljon). Foto: Jaco Marais
Lede van die Suid-Afrikaanse Nasionale Weermag staan bo-op 'n Bevel-ratel tydens die vuurkragdemonstrasie. Foto: Jaco Marais
Meer oor: Suid-Afrikaanse Nasionale Weermag (Sanw) | Kaapstad
Weermag bult sy spiere in Kaapstad
Gewapende magte sak toe op Kaapstad